CELEX: 62013CN0420
Language: ro
Date: 2013-07-24 00:00:00
Title: Cauza C-420/13: Cerere de decizie preliminară introdusă de Bundespatentgericht (Germania) la 24 iulie 2013 — Netto Marken Discount AG & Co. KG/Deutsches Patent- und Markenamt

26.10.2013   
            
            
               RO
            
            
               Jurnalul Oficial al Uniunii Europene
            
            
               C 313/8
            
         Cerere de decizie preliminară introdusă de Bundespatentgericht (Germania) la 24 iulie 2013 — Netto Marken Discount AG & Co. KG/Deutsches Patent- und Markenamt
   (Cauza C-420/13)
   2013/C 313/14
   Limba de procedură: germana
   
      Instanța de trimitere
   
   Bundespatentgericht
   
      Părțile din procedura principală
   
   
      Reclamantă: Netto Marken Discount AG & Co. KG
   
      Pârâtă: Deutsches Patent- und Markenamt
   
      Întrebările preliminare
   
   
               1.
            
            
               Articolul 2 din directivă (1) trebuie interpretat în sensul că prin serviciu în sensul acestei dispoziții se înțelege și comerțul cu amănuntul de servicii?
            
         
               2.
            
            
               În cazul unui răspuns afirmativ la prima întrebare:
               Articolul 2 din directivă trebuie interpretat în sensul că serviciile oferite de comerciantul cu amănuntul trebuie precizate din punctul de vedere al conținutului în același mod ca produsele comercializate de un comerciant cu amănuntul?
               
                           (a)
                        
                        
                           Pentru precizarea serviciilor este suficient să se indice:
                           
                                       (aa)
                                    
                                    
                                       doar domeniul serviciilor în general sau indicațiile generale,
                                    
                                 
                                       (bb)
                                    
                                    
                                       doar clasa (clasele) sau,
                                    
                                 
                                       (cc)
                                    
                                    
                                       în mod concret, fiecare serviciu în parte?
                                    
                                 
                     
                           (b)
                        
                        
                           Aceste indicații contribuie în acest caz la stabilirea datei de depunere sau, prin indicarea termenilor generali sau a claselor, este posibilă o înlocuire sau o completare?
                        
                     
         
               3.
            
            
               În cazul unui răspuns afirmativ la prima întrebare:
               Articolul 2 din directivă trebuie interpretat în sensul că întinderea protecției mărcii pentru servicii de comerț cu amănuntul cu servicii se extinde și la serviciile prestate de comerciantul cu amănuntul însuși?
            
         
      (1)  Directiva 2008/95/CE a Parlamentului European și a Consiliului din 22 octombrie 2008 de apropiere a legislațiilor statelor membre cu privire la mărci (JO L 299, p. 25).